नई दिल्ली। मोदी के गुजरात में किसान बदहाल स्थिति में हैं। यहां आलू की खेती करने वाले किसान इतने परेशान हैं कि उन्हें इसकी कीमत 1 रुपए किलो भी नहीं मिल रही है। इसके चलते उनको घर का रोजमर्रा का खर्च चलाना मुश्किल हो गया है। कर्ज लेकर किसानों ने खेती की थी। अब कीमत न मिलने पर बेहद परेशान हैं। किसानों ने उत्पादन के बाद आलू को कोल्ड स्टोरेज में डाल दिया था जिससे भविष्य में कीमत मिले। लेकिन उसका उलटा हो गया। अब वे 1 रूपए किलो से भी कम कीमत पर बेचने को मजबूर हैं। ऐसे में उन पर कर्ज का बोझ बढ़ गया। किसानों का कहना है कि सरकार अगर इसके निर्यात के लिए कुछ करती तो कीमत बेहतर मिलती। किसानों का कहना है कि कीमत इतने कम मिल रहे हैं कि कोल्ड स्टोरेज वालों को पैसा नहीं दे पा रहे हैं।